1. Otvorite novi MS Word dokument i spremite ga pod imenom „Vježba\_1“.
2. Podesite margine: Lijeva 2,0 Desna 2,0 Gornja 2,35 i Donja 2,35. Usmjerenje papira podesite na portret.
3. Na vrh prve stranice upišite naslov: Blaise Pascal a ispod naslova prepišite tekst:

Blaise Pascal (Clermont-Ferrand, 19. lipnja 1623. - Pariz, 19. kolovoza 1662.), francuski filozof, matematičar i fizičar. Godine 1647. započeo je mjerenja tlaka u atmosferi i otkrio da se s visinom tlak snižava, te zaključio da iznad atmosfere postoji vakuum. U pokusima provedenima u Parizu rabio je barometar s vodenim stupcem (1647. – 1648.). Utvrdio je da tlak zraka ovisi o temperaturi i vlazi i time postavio svojevrsne temelje meteorologije. Proučavao je hidrostatiku i tlak u tekućinama (Pascalov zakon). Zasnovao je teoriju vjerojatnosti proučavajući igre na sreću, u geometriji je prije Gottfrieda Leibniza izveo prvo parcijalno integriranje (1659.), bavio se teorijom brojeva, infinitezimalnim računom i drugo.

1. Stil naslova podesite na „Naglašen citat“. Tekst ispod naslova oblikujte na sljedeći način:

Font: Calibri, veličina fonta: 13.5, boja fonta: tamnoplava, obostrano poravnanje. Na tekst u zagradi primijenite dodatna oblikovanja: Podebljano, Kurziv, sjenčanje narančastom bojom.

1. Napravite prijelom stranice („skok na sljedeću stranicu“, CTRL+Enter) i upišite sljedeći tekst:

Djelom "Pisma provinicijalu", u kojem napada jezuitsku dvoličnost i pred sud javnosti stavlja njihov moral, utjecao je na ukidanje jezuitskog reda. U nizu svojih djela naglašava kako tek na području osjećaja nestaju granice između sumnje i sigurnosti, koje muče racionalnog čovjeka. Njegov izvanredan matematički talent dolazi do izražaja u njegovoj 16. godini, kada je napisao svoje djelo o čunosječnicama, u kojem je postavio svoj teorem šesterovrhu (Pascalov teorem). Konstruirao je stroj za zbrajanje, otkrio opće pravilo djeljivosti cijelih brojeva. Kao fizičar istraživao je tlak plinova i tekućina. Otkrio je da tlak zraka ovisi o temperaturi i vlazi i time udario temelje meteorologiji.

1. Tekst oblikujte na način da svaka rečenica počinje u novom retku ali da su sve rečenice dio istog odlomka. Poravnajte upisani tekst po sredini, primijenite font Arial i veličina fonta 11. Podesite prored na 1,5. Na prvu rečenicu podesite dodatna oblikovanja: Zelena boja slova, podcrtano, markirano žutom bojom.
2. Primijenite oblikovanje prve rečenice i na zadnju rečenicu uz pomoć prenositelja oblikovanja (kist).
3. Ispod upisanog tekst napravite 3 reda razmaka pa umetnite sliku Blaise Pascala po izboru (sliku pronađite na internetu). Podesite veličinu slike na način da stane na 2.stranicu te ju centrirajte.
4. Spremite dokument i pozovite nastavnika dizanjem ruke.